b'\n_START_ARTICLE_\nGrb Ob\xc4\x8dine Ko\xc4\x8devje\n_START_PARAGRAPH_\nGrb Ob\xc4\x8dine Ko\xc4\x8devje je na podlagi 5. in 27. \xc4\x8dlena statuta Ob\xc4\x8dine Ko\xc4\x8devje (Uradni list RS, \xc5\xa1t. 23/99) Ob\xc4\x8dinski svet ob\xc4\x8dine Ko\xc4\x8devje sprejel na 6. redni seji dne 28. junija 1999. Grb vsebinsko simbolizira Ko\xc4\x8devje v \xc4\x8dasu pridobitve mestnih pravic._NEWLINE_Grb je predstavljen na \xc5\xa1\xc4\x8ditu, na katerem je na modri podlagi upodobljen sveti Jernej, za\xc5\xa1\xc4\x8ditnik mesta, v ozadju je utrdba, v ospredju pa pleten obrambni zid rjave barve.'